У дзяцінстве Таццяна Яўлаш была адным з галоўных герояў сямейных святаў. І зараз яна з усмешкай успамінае, як пасля багатага застолля бацька ставіў яе на табурэт, і дзяўчынка на радасць і ўцеху гасцям старанна выводзіла сваю любімую “Ой, капуста! Ой, расада!”. Пасля выканання свяцілася ад шчасця, калі ўсе дружна яе хвалілі і адорвалі ласункамі і апладысментамі. Тады малая нават не думала, што дамашнія канцэрты перарастуць у справу ўсяго жыцця.